Diari Oficial de la Generalitat Valenciana


Sumari del DOGV 2370, del 20-10-1994 (1994/832746)

ORDRE de 23 de setembre de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel la de 4.808 m2 i d'una casa situada en el Palmar, dins el terme municipal de València.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/23/(1)/dof/vci/html**

### Dades del document

Número de DOGV
:   2370

Data del DOGV
:   20-10-1994

Secció del DOGV
:   DISPOSICIONS GENERALS

Número del document
:   1994/832746


Data del document
:   23-09-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 23 de setembre de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel·la de 4.808 m2 i d'una casa situada en el Palmar, dins el terme municipal de Valencia. [94/6632]  
La Generalitat Valenciana, en coordinació amb el Ministeri d'Obres Públiques, Transports i Medi Ambient, durà a terme una sèrie d'actuacions en el Parc Natural de l'Albufera que suposaran un impuls a l'execució de les infrastructures de sanejament pendents, la integració de la xarxa viària del parc i la regeneració de la platja de Pinedo.  
Tot això necessita un intens seguiment i control per part dels serveis tècnics del parc natural. A més, el volum de les tasques administratives necessita una alta capacitat d'arxiu i organització amb la finalitat d'atendre les nombroses sol·licituds i autoritzacions de la població del parc natural.  
La multiplicitat i la intensitat de tasques administratives no es pot executar amb eficàcia des de l'actual oficina del parc, amb una superfície aproximada de 15 m2, que manca fins i tot d'espai físic per a la ubicació de l'equip humà del parc.  
Això, afegit a la situació al·legada de la ubicació actual respecte de l'espai protegit, fa necessària l'adquisició d'uns nous locals situats junt al nucli urbà del Palmar que, per la seua situació en ple cor del parc natural, i la major amplitud de l'espai útil construït, resulten més idonis per al desenvolupament de les tasques esmentades.  
A petició del conseller de Medi Ambient, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient,  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda de la finca rústica que a continuació es descriu:   
Alqueria en el terme de Valencia, partida de l'Illa del Palmar. L'edificació consta d'una planta destinada a habitatge amb la seua corresponent distribució interior pròpia per habitar-hi. Ocupa una superfície de cinc-cents metres quadrats. I la resta està destinat a finques rústiques fins a la superfície total de quatre mil vuit-cents set metres i seixanta-dos decímetres quadrats. Confronta: nord, finques dels Srs. José Bru Montoro i José Esteban Novella, avui tancament; sud, finca del Sr. Víctor Juan Mira Miralles; est, camí de servitud, i oest, canal de l'Albufera o sèquia Carrera de la Reina.  
L'immoble anteriorment descrit figura inscrit a nom del Sr. Vicente Jordá Menbrado, en el Registre de la Propietat de Valencia número onze, al tom 1.517, llibre 84, foli 37, fincs 4.746, inscripció 1ª d'agrupació i declaració d'obra nova.  
Article segon  
La compra, que necessàriament es formalitzarà en escriptura pública, es realitzarà per un preu de seixanta milions de pessetes (24.658.126 PTA), pagadores de la forma següent:  
- Contra el pressupost de 1994 i a la firma de l'escriptura pública de compra-venda, deu milions de pessetes (63.340.738 PTA).  
- Contra el pressupost de 1995, cinquanta milions de pessetes (70.316.159 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
Valencia, 23 de setembre de 1994.   
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI